Ministerstvo kultúry Slovenskej republiky

Oznam o štátnom štatistickom zisťovaní v oblasti knižníc za rok 2014

Ministerstvo  kultúry  Slovenskej  republiky  podľa  zákona č. 540/2001 Z. z. o štátnej štatistike v znení neskorších predpisov (ďalej len „zákon č. 540/2001 Z. z.“) každoročne vykonáva štatistické zisťovanie za oblasť kultúry. 
Účelom štatistického zisťovania je získanie komplexných údajov o stave jednotlivých parciálnych oblastí kultúry za kalendárny rok. Výsledky štatistického zisťovania sú využívané v rámci štátnej štatistiky za Slovenskú republiku, v riadiacej praxi aj v medzinárodnom meradle na účely porovnávania, ale aj analýzy stavu a vývoja jednotlivých oblastí kultúry. 
V zmysle zákona č. 540/2001 Z. z. ste spravodajskou jednotkou štatistického zisťovania za oblasť knižníc, t.j. osobou, od ktorej sa požaduje poskytnutie údajov pre štátne štatistické zisťovanie podľa tohto zákona. Požadované údaje je spravodajská jednotka v zmysle zákona povinná poskytnúť bezplatne, úplne, správne, pravdivo a v stanovených termínoch.  

Zber údajov v oblasti kultúry za rok 2014 Ministerstvo kultúry Slovenskej republiky vykonáva v dňoch  
                                              od 10. februára 2015 do 6. marca 2015  
		                         
Ročný výkaz Kult 10-01 o knižnici sa vypĺňa elektronickom systéme štatistického zisťovania Ministerstva kultúry Slovenskej republiky - štatistika pre oblasť knižníc na adrese: http://www.culture.gov.sk/ministerstvo/statistika-kultury-1a8.html

Pokiaľ ste v roku 2014 činnosť v oblasti knižníc ukončili alebo knižnica stagnuje menej ako 5 rokov, aj v tomto prípade musíte túto skutočnosť vo výkaze vyznačiť.   

Základné informácie o spôsobe vyplnenia výkazu a jeho uloženia, ako aj metodické vysvetlivky k jednotlivým výkazom sú uvedené v elektronickom systéme štatistického zisťovania. 	

V prípade akýchkoľvek doplňujúcich otázok alebo problémov Vám poskytne informácie spracovateľ výkazu na telefónnom čísle 043/245 1323 alebo svoje otázky posielajte elektronicky na  adresu iveta.kilarova@snk.sk . 

Dovoľujeme si Vás ešte upozorniť na skutočnosť, že poskytnutie súčinnosti v štatistickom zisťovaní je v niektorých prípadoch zákonnou podmienkou pre udelenie dotácie (napr. z Dotačného systému Ministerstva kultúry Slovenskej republiky). 

Za neposkytnutie súčinnosti v štatistickom zisťovaní, t.j. neposkytnutie úplných, správnych a pravdivých údajov v stanovenom termíne môže Ministerstvo kultúry Slovenskej republiky v zmysle zákona č. 540/2001 Z. z. spravodajskej jednotke uložiť pokutu až do výšky 3320,- Eur.